โบรกฯ เชียร์ “ซื้อ” AIE เคาะเป้าแรก 1.06 บ. รับแนวโน้ม Q4 โตแกร่ง หนุนทั้งปีเทิร์นอะราวด์
โบรกฯ เชียร์ "ซื้อ" AIE เคาะเป้าแรก 1.06 บ. รับแนวโน้ม Q4 โตแกร่ง หนุนทั้งปีเทิร์นอะราวด์
โบรกฯ เชียร์ "ซื้อ" AIE เคาะเป้าแรก 1.06 บ. รับแนวโน้ม Q4 โตแกร่ง หนุนทั้งปีเทิร์นอะราวด์
10 พ.ย. 2563

บริษัทหลักทรัพย์ จีเอ็มโอ-แซด คอม (ประเทศไทย) จำกัด เริ่มต้นแนะนำ “ซื้อ” บริษัท เอไอ เอนเนอร์จี จำกัด (มหาชน) หรือ AIE ให้ราคาเหมาะสมอยู่ที่ 1.06 บาท อิง PE Multiple ที่ 15 เท่า ซึ่งเป็นระดับ Avg PE ของ GGC ย้อนหลัง 4 ปี เนื่องจาก AIE ทำธุรกิจคล้ายกับ GCC จึงมองเป็นตัวแทนที่เหมาะสม ทั้งนี้ ชื่นชอบ AIE จากที่เป็นผู้ได้ประโยชน์จากผลของการเปลี่ยนแปลงนโยบายของภาครัฐในการสนับสนุนอุตสาหกรรมไบโอดีเซลในประเทศไทย เราเชื่อว่าบริษัทจะสามารถรักษากำไรในระดับสูงต่อจากปี 2563 และพร้อมที่จะจ่ายปันผลได้เป็นปีแรกในปีนี้
โดยคาดกำไรสุทธิปี 2563 พลิกฟื้นจากขาดทุนในปี 2562 ประเมินกำไรสุทธิปี 20 ของบริษัทจะรายงานที่ระดับ 374 ล้านบาทพลิกมาเป็นกำไร หลังจากขาดทุน 156 ล้านบาทในปี 19 หนุนจากรายได้ที่เติบโตเด่น +172% จากช่วงเดียวกันเมื่อปีก่อน และ EBITDA Margin ที่ระดับ 9.21% จากเดิมที่ขาดทุนที่ระดับ EBITDA Margin มาอย่างต่อเนื่อง สำหรับปัจจัยหลักที่หนุนผลประกอบการมีดังนี้ 1) มาตรฐาน B100 เกรดใหม่ที่บังคับใช้ในช่วงปลายปี 19 เอื้อกับบริษัทที่สามารถผลิตน้ำมัน B100 คุณภาพสูง 2) อุปสงค์ของตลาดภายในประเทศที่เพิ่มขึ้นจากการบังคับใช้ดีเซล B10 เป็นน้ำมันดีเซลมาตรฐาน 3) การปรับตัวเพิ่มขึ้นเด่นของราคาน้ำมันปาล์มในช่วงต้นปีที่โดดเด่น
ขณะที่คาดผลผลประกอบการของไตรมาส 4/2563 จะรายงานเป็นจุดสูงสุดของปีหนุนจาก 1) ราคาน้ำมันปาล์มดิบที่ปรับตัวเพิ่มขึ้นเด่น ปัจจุบันปรับเพิ่มขึ้น +14 บาท/กิโลกรัมเมื่อเทียบกับช่วงปลายไตรมาส 3/2563 2) กำลังผลิตที่ปรับเพิ่มขึ้นอีกราว 5 หมื่นลิตร/วัน 3) คาดได้อุปสงค์ หนุนจากเป็นช่วง High Season ของการบริโภคน้ำมันดีเซล  4) ได้ประโยชน์จากการเปลี่ยนชื่อน้ำมันดีเซล B10 เป็นน้ำามันดีเซลในเดือนตุลาคม 20
ทั้งนี้ในช่วงไตรมาส 4/2563 ประเมินกำไรสุทธิที่ระดับ 140 ล้านบาท +978% จากช่วงเดียวกันเมื่อปีก่อน และคาดว่ารายได้จะเพิ่มขึ้น +101% จากช่วงเดียวกันเมื่อปีก่อน ด้านอัตรากำไรสุทธิประเมินที่ระดับ 9.5%
ความเสี่ยง: ราคาน้ำมันปาล์มลดลง, สูตรราคาอ้างอิง B100 ของภาครัฐ, การกำหนดสัดส่วนน้ำมันไบโอดีเซลในน้ำมันดีเซล